 हर गुजरदे ध्याड़े कन्नै जम्मू कश्मीर इच कथत फर्कोफर्की खलाफ बाजां उच्चियां होंदियां जां करदियां न ते नेह् इच बक्ख-बक्ख राजनीतिक पार्टियें दी दलबदलू प्रवृति बी शोशन दा कारण बने दी ऐ।  जित्थै इक बक्खी राज्य दी जनता दा मता बड्डा धड़ा अपने भविक्ख दे बारे इच फैसला लैने दे अधिकार लेई संघर्शरत ऐ उत्थै बक्ख-बक्ख खित्तें ते खेतरें दे लोक अपने गै खित्तें इच उंदे कन्नै होआ करदी फर्कोफर्की दा आरोप ला करदेन।  इस चाल्ली दी शकैतें गी जेक्कर स्हेई तरीकै कन्नै हल्ल नेईं कीता गेआ तां एह् राज्य दी इक जुट्टता ते अस्तित्व गी कमजोर करी देग।  कीजे राजनीतिक सुआर्थियें पास्सेआ खित्तिए।  सांप्रदायिक फूट, खासकरियै बक्ख-बक्ख चाल्ली दे सांप्रदायिकें ते प्रांतीय कट्टरवादियें पास्सेआ फैलाई जाने आह्‌ले नफरत गी दूर करने लेई समस्याएं दा हलल्ल तौजे शा तौले होना लोड़चदा।  पूर्ववर्ती सरकारें राज्य दे सब्भनें खितें ते खेतरें दे बरोबर बकास ते बरोबर् हिस्सेदारी दी प्रवृत्ति ते शासन ते राज्शासनविधि लेई इक प्रणाली लागू करने इच नकाम रेहियां जेह्‌दे कन्नै सांप्रदायिक।  खित्तिय अलगाववाद गी बधने च योगदान थ्होआ।  इस स्थिति दा लाह् ठोआंदे होई संघ परोआर ने जम्मू इच अपने राजनीतिक एजैंडे दा प्रचार प्रसर कीता।  1952 इच प्रजापरिशद ने खित्तिद अलगाव ते गै सांप्रदायिक ते खित्तिय अलगाव जनेह् बीऽ होए हे।  कश्मीर ते मुस्लिम बरोधी परोआर दी दिलचस्पी ने राज्य गी सांप्रदायिक स्तह उप्पर बंडने दा अभियान चलाया।  जम्मू लेई बक्ख राज्यदे नारें जम्मू कश्मीर दे रिश्में दे धागें गी कमजोर नेईं कीता बल्के इन्नै जम्मू दी इक बक्ख खित्तिय छवि ते इकजुट्टता गी बी मता नसकान पजाया ऐ।  संस्थानीय तरीकाकार असमानता ते फर्कोफर्की गी दूर करी सकदा ऐ ब इस तरीकाकार दे जरियै कन्नै इनें चुनौतियें दा सामना करने दी बजाय नेशनल कांफ्रैंस ते कांग्रेस गठबंधन, पीडीपी तोड़ी ने उच्च स्तरीय केंद्रीय प्रणाली आह्‌ले शासन गी अपनाया जदके जेक्कर संघीय सत्ता गी अपनाया जंदा तां अनेकता इच एकता गी बनाय रखने इच मदद जरूर थ्होंदी। 